title: Komisijas Īstenošanas regula (ES) 2021/547 (2021. gada 29. marts), ar ko attiecībā uz ADIS un EUROPHYT izveides un izmantošanas procedūrām, elektronisko veterināro sertifikātu, oficiālo sertifikātu, veterināro/oficiālo sertifikātu un tirdzniecības dokumentu izdošanu, elektronisko parakstu izmantošanu un TRACES darbību groza Īstenošanas regulu (ES) 2019/1715 un atceļ Lēmumu 97/152/EK (Dokuments attiecas uz EEZ)

text:
                  30.3.2021

                  LV

                  Eiropas Savienības Oficiālais Vēstnesis

                  L 109/60

         KOMISIJAS ĪSTENOŠANAS REGULA (ES) 2021/547
         (2021. gada 29. marts),
         ar ko attiecībā uz ADIS un EUROPHYT izveides un izmantošanas procedūrām, elektronisko veterināro sertifikātu, oficiālo sertifikātu, veterināro/oficiālo sertifikātu un tirdzniecības dokumentu izdošanu, elektronisko parakstu izmantošanu un TRACES darbību groza Īstenošanas regulu (ES) 2019/1715 un atceļ Lēmumu 97/152/EK
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 51. pantu,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (2) (“Dzīvnieku veselības tiesību akts”), un jo īpaši tās 23. panta pirmās daļas b) līdz f) punktu, 30. panta 1. punkta b) apakšpunkta ii) punktu un 35. panta pirmās daļas c) punktu,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (3), un jo īpaši tās 104. panta pirmās daļas a), b) un c) punktu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (4) (“Oficiālo kontroļu regula”), jo īpaši tās 58. panta pirmās daļas a) punktu, 90. panta pirmās daļas f) punktu, 102. panta 6. punkta pirmās daļas a) un b) apakšpunktu, 103. panta 6. punktu un 134. panta pirmās daļas a) līdz d) un g) punktu,
         tā kā:

                     (1)

                     Komisijas Īstenošanas regula (ES) 2019/1715 (5) paredz noteikumus par oficiālo kontroļu informācijas pārvaldības sistēmas (IMSOC) un tās sistēmas komponentu darbību, proti, ātrās brīdināšanas sistēmas pārtikas un barības jomā un administratīvās palīdzības un sadarbības procedūru (iRASFF), informācijas par dzīvnieku slimībām paziņošanas un ziņošanas sistēmas (ADIS), sistēmas, ar ko oficiāli apstiprina kaitīgo organismu klātbūtni dalībvalstu teritorijā (EUROPHYT), un Tirdzniecības kontroles un ekspertu sistēmas datu, informācijas un dokumentu apmaiņai (TRACES) procedūru īstenošanas kārtību. Tajā ir paredzēti arī noteikumi par nepieciešamajiem minēto komponentu sasaistījumiem.

                     (2)

                     Tajā ir paredzēti arī noteikumi par ADIS darbības tīkla izveidi un paziņošanas un ziņošanas reģionu iekļaušanu sarakstā Savienības paziņošanas un Savienības ziņošanas par dzīvnieku slimībām vajadzībām.

                     (3)

                     Lai nodrošinātu, ka dalībvalstis vienādi izmanto ADIS, Komisijas Īstenošanas regulā (ES) 2020/2002 (6) ir paredzēti noteikumi par minētajā sistēmā ievadāmo Savienības paziņojumu un ziņojumu par slimībām datu formātu un struktūru, ziņošanas formātu un procedūru, kā arī par paziņojumu un ziņošanas termiņiem un biežumu.

                     (4)

                     Īstenošanas regulā (ES) 2019/1715 būtu jāiekļauj kopīgi noteikumi par ADIS tīkla kontaktpunktiem attiecībā uz Savienības paziņojumu iesniegšanu un Savienības ziņošanu saskaņā ar Īstenošanas regulu (ES) 2020/2002. Lai ievērotu Savienības datu aizsardzības noteikumus, minētajos noteikumos būtu jāiekļauj arī noteikumi par persondatu maksimālo glabāšanas termiņu ADIS.

                     (5)

                     Šajā regulā būtu arī jāparedz noteikumi, kas jāiekļauj Īstenošanas regulā (ES) 2019/1715, attiecībā uz sasaistījumiem, kas vajadzīgi starp ADIS un TRACES, lai nodrošinātu, ka ar attiecīgajiem datiem par Savienības paziņojumiem notiek automātiska apmaiņa vai tie darīti pieejami abās sistēmās, un lai tīkla dalībniekiem sniegtu attiecīgu informāciju.

                     (6)

                     Īstenošanas regulā (ES) 2019/1715 ir paredzēti noteikumi par TRACES izmantošanu, lai EUROPHYT aizturēšanas tīklā iesniegtu aizturēšanas paziņojumus attiecībā uz tādu augu, augu produktu un citu objektu sūtījumiem no citām dalībvalstīm vai trešām valstīm, kuri var radīt tiešus kaitīgo organismu ievešanas vai izplatīšanās draudus. Tajā paredzēts, ka paziņojumus par aizturēšanu attiecībā uz sūtījumiem, ko tirgo Savienībā, iesniedz EUROPHYT aizturēšanas tīkla kontaktpunkts, savukārt paziņojumus par aizturēšanu attiecībā uz sūtījumiem, ko ieved Savienībā, iesniedz oficiālā fitosanitārijas amatpersona, kas pieņem lēmumu par minētajiem sūtījumiem.

                     (7)

                     Ņemot vērā to, ka paziņojumi par aizturētiem Savienībā tirgotu augu, augu produktu un citu objektu sūtījumiem ietilpst to preču neatbilstības paziņojumu darbības jomā, uz kurām attiecas Regula (ES) 2017/625, un ar tiem ir jāapmainās iRASFF starp brīdinājuma un sadarbības tīkla kontaktpunktiem, paziņojumi par minētajiem aizturētajiem sūtījumiem būtu jāsniedz iRASFF.

                     (8)

                     Lai turpmāk nodrošinātu, ka iRASFF izmanto arī apmaiņai ar paziņojumiem par neatbilstīgiem Savienībā tirgotu augu, augu produktu un citu objektu sūtījumiem, kas var radīt risku augu veselībai, ir lietderīgi pārfrāzēt termina “paziņojums par neatbilstību” definīciju, kas noteikta Īstenošanas regulā (ES) 2019/1715.

                     (9)

                     Vienlaikus, lai izvairītos no pārpratumiem par Īstenošanas regulā (ES) 2019/1715 definētā termina “risks” nozīmi, minētā definīcija ir jāsvītro, tā vietā jāpielāgo konkrētas paziņojumu definīcijas iRASFF un šajās definīcijās jāprecizē dažādās riska kategorijas.

                     (10)

                     Līdzīgi, lai izvairītos no pārpratumiem par terminu “pārtikas jomas krāpniecības apkarošanas tīkls” un “paziņojums par pārtikas jomas krāpniecību” nozīmi Īstenošanas regulā (ES) 2019/1715 un labāk atspoguļotu Regulas (ES) 2017/625 darbības jomu šajos definētajos terminos, šie definētie termini ir jāmaina attiecīgi uz “krāpniecības apkarošanas tīkls” un “paziņojums par krāpniecību” un attiecīgi jāpielāgo visi Īstenošanas regulas (ES) 2019/1715 noteikumi, kas saistīti ar krāpniecību pārtikas jomā.

                     (11)

                     Īstenošanas regulā (ES) 2019/1715 arī paredzēts, ka informācijā par aizturētiem sūtījumiem, ko ieved Savienībā, jāiekļauj informācija, ko oficiālā fitosanitārijas amatpersona saskaņā ar Regulas (ES) 2017/625 55. panta 2. punktu un 56. pantu reģistrējusi vienotajā sanitārajā ievešanas dokumentā (VSID), papildu informācija par pasākumiem, kas veikti attiecībā uz aizturētajiem sūtījumiem, un informācija par noteikto karantīnu.

                     (12)

                     Tā kā VSID ir ieraksti, lai reģistrētu informāciju par pasākumiem, kas veikti attiecībā uz aizturētiem sūtījumiem, tostarp gadījumiem, kad ir noteikta karantīna, nav nepieciešams iesniegt aizturēšanas paziņojumu, kurā būtu ietverta tāda pati informācija, kā TRACES sistēmā. Pienākums iesniegt TRACES sistēmā aizturēšanas paziņojumu, kurā ir tāda pati informācija, būtu jāatceļ un jāaizstāj ar pienākumu reģistrēt aizturēšanas datus VSID.

                     (13)

                     Turklāt, tā kā par jebkādu neatbilstību Regulas (ES) 2017/625 1. panta 2. punktā minētajiem noteikumiem attiecībā uz sūtījumiem, kurus ieved Savienībā vai tirgo Savienībā, ir jāziņo vai nu TRACES sistēmā, vai iRASFF sistēmā, visi noteikumi, kas saistīti ar EUROPHYT paziņojumiem par aizturēšanu, būtu jāsvītro no Īstenošanas regulas (ES) 2019/1715.

                     (14)

                     Īstenošanas regulā (ES) 2019/1715 ir izklāstīti noteikumi par elektronisko VSID izmantošanu un elektronisko sertifikātu izdošanu dzīvnieku un preču sūtījumiem, ko ieved Savienībā. Minētie noteikumi ietver augstu uzticamības līmeni, kas saistīts ar sertificējošo amatpersonu identitātes pierādīšanu pirms elektroniskā paraksta iespējas piešķiršanas un kvalificēta elektroniska laika zīmoga pievienošanu uzticamas trešās personas radītam elektroniskajam parakstam.

                     (15)

                     Pieredze liecina, ka šie augstie apliecinājuma līmeņi nav nepieciešami, jo autentifikācijas mehānisms pirms pieteikšanās TRACES sistēmā, dalībvalsts sistēmā, trešās valsts vai starptautiskās organizācijas elektroniskajā sertifikācijas sistēmā sniedz pietiekamu pārliecību par parakstītāja norādīto identitāti. Turklāt laikzīmogošana nav nepieciešama. Droša datu plūsma sistēmās un starp tām un kvalificēta elektroniskā zīmoga uzlikšana, kas izstrādāta, lai ticami pierādītu datu pareizu laiku, integritāti un pareizību, sniedz pietiekamas garantijas, ka jebkādas turpmākas datu izmaiņas ir nosakāmas.

                     (16)

                     Tāpēc ar šo regulu būtu jāievieš grozījumi Īstenošanas regulā (ES) 2019/1715, kas ļautu oficiālajiem veterinārārstiem, oficiālajām fitosanitārijas amatpersonām un sertificējošajām amatpersonām izmantot elektroniskos parakstus elektroniskajos VSID un sertifikātos ar zemākiem identitātes uzticamības līmeņiem, nereģistrējot laika zīmogus, saskaņā ar Eiropas Parlamenta un Padomes Regulu (ES) Nr. 910/2014 (7).

                     (17)

                     Šajā regulā būtu jāiekļauj arī grozījumi Īstenošanas regulas (ES) 2019/1715 noteikumos attiecībā uz tādu elektronisku sertifikātu vai tirdzniecības dokumentu izdošanu, kas pievienoti dzīvnieku un konkrētu preču sūtījumiem, kurus pārvieto starp dalībvalstīm saskaņā ar Regulas (ES) 2016/429 150. pantu, 161. panta 5. punktu, 167. panta 4. punktu, 217. pantu un 223. panta 5. punktu, konkrētu dzīvnieku izcelsmes blakusproduktu un atvasināto produktu sūtījumus, kas nav paredzēti cilvēku patēriņam un transportēti Savienībā saskaņā ar Komisijas Regulas (ES) Nr. 142/2011 (8) 17. pantu un augu, augu produktu un citu eksportētu vai reeksportētu produktu sūtījumus Savienībā saskaņā ar Regulas (ES) 2016/2031 100. panta 5. punktu un 101. panta 6. punktu. Šiem noteikumiem vajadzētu būt līdzīgiem noteikumiem par elektronisko sertifikātu izdošanu dzīvnieku un preču sūtījumiem, ko ieved Savienībā.

                     (18)

                     Tā kā Regulā (ES) 2016/2031 paredzēts, ka elektroniskie fitosanitārie sertifikāti augu, augu produktu un citu objektu eksportam vai reeksportam no Savienības teritorijas ir izsniedzami tikai ar IMSOC starpniecību vai elektroniskā apmaiņā ar to, šajā regulā būtu jāparedz šādu sertifikātu izdošanas noteikumu iekļaušana Īstenošanas regulā (ES) 2019/1715 saskaņā ar minēto regulu.

                     (19)

                     Lai stiprinātu Savienības noteikumu izpildi, Īstenošanas regulā (ES) 2019/1715 ir noteikts, ka TRACES tīkla kontaktpunktiem ir jāuztur un jāatjaunina dati TRACES sarakstos ar konkrētiem atsauces datiem, kas vajadzīgi labai TRACES darbībai. Sarakstos iekļauti pārtikas uzņēmumi, kas apstiprināti saskaņā ar Eiropas Parlamenta un Padomes Regulu (EK) Nr. 852/2004 (9), un objekti, iekārtas un operatori, kas apstrādā dzīvnieku izcelsmes blakusproduktus vai atvasinātos produktus un kas ir apstiprināti vai reģistrēti saskaņā ar Eiropas Parlamenta un Padomes Regulu (EK) Nr. 1069/2009 (10).

                     (20)

                     Šajā pašā nolūkā ar šo regulu būtu jāpaplašina minētie atsauces datu saraksti, lai iekļautu reģistrētus un apstiprinātus objektus un operatorus, kas minēti Regulā (ES) 2016/429, kā arī konkrētus profesionālos operatorus, kas reģistrēti saskaņā ar Regulu (ES) 2016/2031, ciktāl tie ir iesaistīti pārrobežu darbībās.

                     (21)

                     Lai sniegtu atbalstu dalībvalstīm riska analīžu sagatavošanā pārbaudēm vai revīzijām attiecībā uz dzīvu dzīvnieku pārvadāšanu, atsauces datu sarakstos būtu jāiekļauj arī kontrolpunkti, kas apstiprināti saskaņā ar Padomes Regulu (EK) Nr. 1255/97 (11), kā arī pilnvaroti pārvadātāji, sertificēti transportlīdzekļu vadītāji un pavadoņi un apstiprināti transportlīdzekļi saskaņā ar Padomes Regulu (EK) Nr. 1/2005 (12).

                     (22)

                     Regulu (ES) 2016/429 piemēro no 2021. gada 21. aprīļa, tāpēc grozījumi attiecībā uz ADIS, nepieciešamajiem ADIS un TRACES sasaistījumiem un atsauces datu sarakstu paplašināšanu, lai iekļautu reģistrētus un apstiprinātus objektus un operatorus saskaņā ar Regulu (ES) 2016/429, arī būtu jāpiemēro no 2021. gada 21. aprīļa.

                     (23)

                     Ņemot vērā atsauces datu nozīmi, lai nodrošinātu labu TRACES darbību, no 2021. gada 21. aprīļa būtu jāpiemēro arī Regulā (EK) Nr. 1255/97, Regulā (EK) Nr. 1/2005 un Regulā (ES) 2016/2031 iekļauto atsauces datu sarakstu paplašināšana.

                     (24)

                     Ņemot vērā to, ka attiecībā uz paziņojumiem par aizturēšanu iRASFF un TRACES sistēmas ir jāpilnveido, Īstenošanas regulas (ES) 2019/1715 3. nodaļas 3. iedaļas grozījumu piemērošanas diena būtu jāatliek līdz 2021. gada 1. decembrim.

                     (25)

                     Komisijas Lēmuma 97/152/EK (13) pielikumā ir norādīta informācija, kas TRACES sistēmā jāievada par dzīvnieku vai dzīvnieku izcelsmes produktu sūtījumiem no trešām valstīm. Minētā lēmuma pamatā ir 12. pants Padomes Lēmumā 92/438/EEK (14), kas no 2019. gada 14. decembra tika atcelts ar Regulas (ES) 2017/625 146. panta 1. punktu. Informācija, kas izklāstīta Lēmuma 97/152/EK pielikumā, tagad ir iekļauta Īstenošanas regulas (ES) 2019/1715 II pielikuma 2. daļas A un B iedaļā VSID-P. Tādēļ skaidrības un konsekvences labad Lēmums 97/152/EK būtu jāatceļ.

                     (26)

                     Notika apspriešanās ar Eiropas Datu aizsardzības uzraudzītāju saskaņā ar Eiropas Parlamenta un Padomes Regulas (ES) 2018/1725 (15) 42. panta 1. punktu, un tas ir sniedzis atzinumu 2021. gada 14. janvārī,

                     (27)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Grozījumi
            Īstenošanas regulu (ES) 2019/1715 groza šādi:

                        1)

                        regulas 1. nodaļas 2. pantu groza šādi:

                                    a)

                                    panta 8) punktu svītro;

                                    b)

                                    panta 9) punktu aizstāj ar šādu;

                                                “9)

                                                “RASFF tīkls” ir ātrās brīdināšanas sistēma, kas kā tīkls izveidota ar Regulas (EK) Nr. 178/2002 50. pantu šā panta 15)–20) punktā minēto paziņojumu sniegšanai;”;

                                    c)

                                    panta 11) punktu aizstāj ar šādu:

                                                “11)

                                                “krāpniecības apkarošanas tīkls” ir tīkls, kurā ietilpst Komisija, Eiropols un koordinācijas institūcijas, ko dalībvalstis saskaņā ar Regulas (ES) 2017/625 103. panta 1. punktu nozīmējušas īpaši tam, lai veicinātu informācijas apmaiņu par 21) punktā definētajiem paziņojumiem par krāpniecību”;

                                    d)

                                    panta 12) punktu aizstāj ar šādu:

                                                “12)

                                                “brīdināšanas un sadarbības tīkls” ir tīkls, kurā ietilpst RASFF tīkls, APS tīkls un krāpniecības apkarošanas tīkls;”;

                                    e)

                                    panta 14) punktu aizstāj ar šādu:

                                                “14)

                                                “paziņojums par neatbilstību” ir iRASFF paziņojums par tādu neatbilstību Regulas (ES) 2017/625 1. panta 2. punktā minētajiem noteikumiem, kas nerada risku Regulas (EK) Nr. 178/2002 50. panta un Regulas (EK) Nr. 183/2005 29. panta nozīmē;”;

                                    f)

                                    panta 20) punktu aizstāj ar šādu:

                                                “20)

                                                “paziņojums par noraidīšanu uz robežas” ir iRASFF paziņojums par pārtikas, pārtikas kontaktmateriāla vai barības partijas, konteinera vai kravas noraidīšanu sakarā ar risku, kā minēts Regulas (EK) Nr. 178/2002 50. panta 3. punkta pirmās daļas c) punktā un Regulas (EK) Nr. 183/2005 29. pantā;”;

                                    g)

                                    panta 21) punktu aizstāj ar šādu:

                                                “21)

                                                “paziņojums par krāpniecību” ir iRASFF paziņojums par uzņēmumu vai privātpersonu tīšu rīcību, par kuru ir aizdomas, ka tās nolūks ir maldināt pircējus un tā iegūt nepienācīgu priekšrocību, pārkāpjot Regulas (ES) 2017/625 1. panta 2. punktā minētos noteikumus;”;

                                    h)

                                    panta 22) punktu aizstāj ar šādu:

                                                “22)

                                                “sākotnējais paziņojums” ir paziņojums par neatbilstību, brīdinājuma paziņojums, informatīvs paziņojums, paziņojums par jaunumiem, paziņojums par krāpniecību vai paziņojums par noraidīšanu uz robežas;”;

                                    i)

                                    panta 33) un 34) punktu svītro;

                        2)

                        regulas 2. nodaļas 6. panta 2. punktu groza šādi:

                                    a)

                                    punkta b) apakšpunktu aizstāj ar šādu:

                                                “b)

                                                   EUROPHYT un TRACES sasaistījums, kas dod iespēju apmainīties ar datiem par EUROPHYT paziņojumiem par uzliesmojumiem;”;

                                    b)

                                    punkta c) apakšpunktu aizstāj ar šādu:

                                                “c)

                                                   iRASFF un TRACES sasaistījums, kas dod iespēju apmainīties ar datiem par operatoru līdzšinējo sniegumu Regulas (ES) 2017/625 1. panta 2. punktā minēto noteikumu izpildē;”;

                                    c)

                                    pievieno šādu apakšpunktu:

                                                “d)

                                                   ADIS un TRACES sasaistījums, kas dod iespēju apmainīties ar datiem un informāciju par Savienības paziņojumiem.”;

                        3)

                        regulas 3. nodaļas 1. iedaļu groza šādi:

                                    a)

                                    iedaļas 12. pantu aizstāj ar šādu:

                                       “12. pants
                                       Par apmaiņu ar noteiktu veidu informāciju atbildīgās koordinācijas institūcijas
                                       Dalībvalstis norāda, kuras koordinācijas institūcijas, kas nozīmētas saskaņā ar Regulas (ES) 2017/625 103. panta 1. punktu, atbild par apmaiņu ar informāciju par paziņojumiem par krāpniecību.”;

                                    b)

                                    regulas 13. panta 2. punktu aizstāj ar šādu:

                                       “2.   Dalībvalstis savā vienotajā kontaktpunktā var ietvert savu krāpniecības apkarošanas tīkla kontaktpunktu.”;

                                    c)

                                    iedaļas 21. pantu aizstāj ar šādu:

                                       “21. pants
                                       Paziņojumi par krāpniecību

                                          1.   Krāpniecības apkarošanas tīkla kontaktpunkti apmainās ar paziņojumiem par krāpniecību, šajos paziņojumos ietverot vismaz šādas ziņas:

                                                      a)

                                                      visa informācija, kas prasīta 16. panta 1. punktā;

                                                      b)

                                                      domājamās krāpnieciskās prakses apraksts;

                                                      c)

                                                      iesaistīto operatoru identifikācija, ja tā iespējama;

                                                      d)

                                                      informācija par to, vai attiecībā uz domājamo krāpniecisko praksi norit policijas vai tiesas izmeklēšana;

                                                      e)

                                                      informācija par jebkādiem norādījumiem no policijas vai tiesu iestādēm, tiklīdz tie ir pieejami un tos drīkst izpaust.

                                          2.   Krāpniecības apkarošanas tīkla kontaktpunkti jebkādu informāciju par riskiem veselībai bez liekas kavēšanās paziņo savam RASFF tīkla kontaktpunktam.

                                          3.   Komisijas kontaktpunkts katru paziņojumu par krāpniecību, kad ar tādu notikusi apmaiņa, bez liekas kavēšanās verificē.”;

                                    d)

                                    iedaļas 23. panta 3. punktu aizstāj ar šādu:

                                       “3.   Neskarot piekļuves tiesības, kas saskaņā ar 8. panta 2. punktu ir Komisijai, piekļuve paziņojumiem par krāpniecību ir tikai paziņotājiem, paziņojumu saņēmējiem un pieprasījumu saņēmējiem krāpniecības apkarošanas tīkla kontaktpunktiem.”;

                                    e)

                                    iedaļas 24. panta 2. punktu aizstāj ar šādu:

                                       “2.   Atkāpjoties no 1. punkta, tad, ja paziņojums ir paziņojums par neatbilstību, paziņojums par krāpniecību vai paziņojums par noraidīšanu uz robežas, verifikācija aptver minētā punkta b), c) un e) apakšpunktu.”;

                                    f)

                                    iedaļas 25. panta 1. punkta a) apakšpunktu aizstāj ar šādu:

                                                “a)

                                                paziņotājam kontaktpunktam lūgt atsaukt paziņojumu par neatbilstību, paziņojumu par krāpniecību vai sekojumpaziņojumu;”;

                                    g)

                                    iedaļas 27. panta 2. punktu aizstāj ar šādu:

                                       “2.   Ja uz produktu, kura izcelsme ir trešā valsts vai kurš izplatīts trešā valstī, kam nav piekļuves iRASFF vai TRACES, attiecas paziņojums par neatbilstību vai paziņojums par krāpniecību, Komisija šo trešo valsti var informēt.”;

                                    h)

                                    iedaļas 28. panta 1. punkta c) apakšpunktu aizstāj ar šādu:

                                                “c)

                                                krāpniecības apkarošanas tīkla kontaktpunkti ar informāciju par paziņojumiem par krāpniecību apmainās pa e-pastu;”;

                        4)

                        regulas 3. nodaļas 2. iedaļu aizstāj ar šādu:
                        “2. IEDAĻA

                           ADIS

                           29. pants

                              ADIS
                              tīkls

                              1.   Katrs ADIS tīkla dalībnieks nozīmē vismaz vienu kontaktpunktu, kas atbild par tādu datu un informācijas iesniegšanu sistēmā ADIS, kas attiecas uz Savienības līmeņa paziņošanu un Savienības līmeņa ziņošanu saskaņā ar Komisijas Īstenošanas regulas (ES) 2020/2002 (*1) 3., 4., 6., 7., 8., 11. un 13. pantu.

                              2.   Katrs ADIS tīkla kontaktpunkts sistēmā ADIS uztur un pastāvīgi atjaunina sarakstu ar paziņošanas un ziņošanas reģioniem, ko tā dalībvalsts izveidojusi un kas noteikts Īstenošanas regulas (ES) 2020/2002 IV pielikumā.

                           29.a pants
                           Persondatu glabāšanas periods
                           Persondatus no 29. panta 1. punktā minētajiem Savienības līmeņa paziņojumiem un Savienības līmeņa ziņojumiem sistēmā ADIS glabā ne ilgāk kā 10 gadus.

                           29.b pants

                              Sistēmai
                              ADIS
                              piemērojamie ārkārtas pasākumi

                              1.   Ja ADIS nav pieejama, ADIS tīkla kontaktpunkti 29. panta 1. punktā minētos datus un informāciju par Savienības paziņojumiem un Savienības ziņojumiem iesniedz pa e-pastu vai ar citiem līdzekļiem, kas norādīti Komisijas tīmekļa vietnē.

                              2.   Kad sistēma ADIS atkal kļuvusi pieejama, ADIS tīkla kontaktpunkti ievieto sistēmā datus un informāciju, kas iesniegta ārpus sistēmas.

                           (*1)  Komisijas Īstenošanas regula (ES) 2020/2002 (2020. gada 7. decembris), ar ko paredz noteikumus par to, kā Eiropas Parlamenta un Padomes Regulu (ES) 2016/429 piemērot attiecībā uz Savienības līmeņa paziņošanu un Savienības līmeņa ziņošanu par sarakstā norādītajām slimībām, attiecībā uz Savienības uzraudzības programmu un izskaušanas programmu iesniegšanas un ziņošanas un statusa “brīvs no slimības” atzīšanas pieteikuma formātiem un procedūrām un attiecībā uz datorizētu informācijas sistēmu (OV L 412, 8.12.2020., 1. lpp.).”;"

                        5)

                        regulas 3. nodaļas 3. iedaļu groza šādi:

                                    a)

                                    iedaļas 30. pantu aizstāj ar šādu:

                                       “30. pants

                                          EUROPHYT
                                          uzliesmojumu tīkls

                                       Katrs EUROPHYT uzliesmojumu tīkla dalībnieks nozīmē kontaktpunktu, kas atbild par to, lai EUROPHYT tiktu iesniegti EUROPHYT paziņojumi par uzliesmojumiem.”;

                                    b)

                                    iedaļas 31. un 33. pantu svītro;

                        6)

                        regulas 3. nodaļas 4. iedaļu groza šādi:

                                    a)

                                    iedaļas 35. pantu aizstāj ar šādu:

                                       “35. pants

                                          TRACES
                                          tīkls

                                       Neskarot 4. panta 2. punktu, katrs TRACES tīkla dalībnieks nozīmē vienu vai vairākus kontaktpunktus to funkciju izpildei, kas paredzētas Regulas (ES) 2017/625 132. panta d) punktā un 133. pantā un citos Savienības tiesību aktos, kuros ir atsauce uz TRACES.”;

                                    b)

                                    iedaļas 39. pantu aizstāj ar šādu:

                                       “39. pants
                                       Elektronisko sertifikātu izdošana tādu dzīvnieku un preču sūtījumiem, kurus ieved Savienībā, un elektronisko parakstu izmantošana

                                          1.   Elektroniskie veterinārie sertifikāti, oficiālie sertifikāti un veterinārie/oficiālie sertifikāti tādu dzīvnieku un preču sūtījumiem, kurus ieved Savienībā, atbilst visām šīm prasībām:

                                                      a)

                                                      tos izdod vienā no šīm sistēmām:

                                                                  i)

                                                                     TRACES;

                                                                  ii)

                                                                  nacionālā dalībvalsts sistēmā;

                                                                  iii)

                                                                  tādā trešās valsts vai starptautiskas organizācijas elektroniskās sertifikācijas sistēmā, kas spēj apmainīties ar datiem ar TRACES;

                                                                  iv)

                                                                  tādā trešās valsts vai starptautiskas organizācijas elektroniskās sertifikācijas sistēmā, kas spēj apmainīties ar datiem ar kādas dalībvalsts nacionālo sistēmu;

                                                      b)

                                                      tos ar savu elektronisko parakstu paraksta pilnvarotā amatpersona;

                                                      c)

                                                      tos apzīmogo ar uzlaboto vai kvalificēto izdevējas kompetentās iestādes elektronisko zīmogu vai uzlaboto vai kvalificēto tās juridiskā pārstāvja elektronisko parakstu.

                                          2.   Ja elektroniskie veterinārie sertifikāti, oficiālie sertifikāti un veterinārie/oficiālie sertifikāti tiek izdoti saskaņā ar 1. punkta a) apakšpunkta iii) vai iv) punktu, pilnvarotās amatpersonas elektroniskais paraksts nav vajadzīgs.

                                          3.   Par elektroniska veterinārā sertifikāta, oficiālā sertifikāta un veterinārā/oficiālā sertifikāta izdošanu saskaņā ar 1. punkta a) apakšpunkta iv) punktu Komisijai paziņo jau iepriekš.

                                          4.   Kompetentā iestāde elektroniskus fitosanitāros sertifikātus, kas saskaņā ar Regulas (ES) 2016/2031 VI nodaļas 1. iedaļu nepieciešami augu, augu produktu un citu objektu ievešanai Savienības teritorijā, pieņem tikai tad, ja tie ir izdoti saskaņā ar šā panta 1. punkta a) apakšpunkta i) vai iii) punktu.”;

                                    c)

                                    pēc 39. panta iekļauj šādus pantus:

                                       “39.a pants
                                       Elektronisko sertifikātu un tirdzniecības dokumentu izdošana dzīvnieku un preču pārvietošanai starp dalībvalstīm un elektronisko parakstu izmantošana
                                       Elektroniskie veterinārie sertifikāti, oficiālie sertifikāti un veterinārie/oficiālie sertifikāti dzīvnieku, dzīvnieku izcelsmes produktu un reproduktīvo produktu pārvietošanai starp dalībvalstīm un elektroniskie tirdzniecības dokumenti konkrētiem dzīvnieku izcelsmes blakusproduktiem un atvasinātiem produktiem, kas nav paredzēti lietošanai pārtikā un ko transportē uz citu dalībvalsti, atbilst visām šīm prasībām:

                                                   a)

                                                   tos izdod sistēmā TRACES;

                                                   b)

                                                   tos ar savu elektronisko parakstu paraksta oficiālais veterinārārsts vai sertificējošā amatpersona;

                                                   c)

                                                   uz tiem ir uzlabots vai kvalificēts izdevējas kompetentās iestādes elektroniskais zīmogs.

                                       39.b pants
                                       Elektronisko sertifikātu izdošana augu, augu produktu un citu objektu eksportam un reeksportam un elektronisko parakstu izmantošana
                                       Elektroniskos fitosanitāros sertifikātus augu, augu produktu un citu objektu eksportam vai reeksportam no Savienības teritorijas uz trešo valsti izdod vienā no šīm sistēmām:

                                                   a)

                                                      TRACES – ar nosacījumu, ka sertifikāts atbilst visām šīm prasībām:

                                                               i)

                                                               to ar savu elektronisko parakstu paraksta sertificējošā amatpersona;

                                                               ii)

                                                               uz tā ir uzlabots vai kvalificēts izdevējas kompetentās iestādes elektroniskais zīmogs;

                                                   b)

                                                   dalībvalsts nacionālajā sistēmā – ar nosacījumu, ka sertifikāts atbilst visām šīm prasībām:

                                                               i)

                                                               to ar savu elektronisko parakstu paraksta sertificējošā amatpersona;

                                                               ii)

                                                               tas uz TRACES nosūtīts vēlākais sertificējošās amatpersonas elektroniskā paraksta laikā un nosūtījums ir apzīmogots ar uzlabotu vai kvalificētu izdevējas kompetentās iestādes elektronisko zīmogu.”;

                                    d)

                                    iedaļas 41. pantu aizstāj ar šādu:

                                       “41. pants
                                       Elektroniska VSID izmantošana
                                       Operators vai kompetentā iestāde elektroniskā formātā sagatavotu VSID izmanto vienā no šīm sistēmām:

                                                   a)

                                                      TRACES – ar nosacījumu, ka VSID atbilst visām šīm prasībām:

                                                               i)

                                                               to ar savu elektronisko parakstu parakstījis par sūtījumu atbildīgais operators;

                                                               ii)

                                                               oficiālais veterinārārsts, oficiālā fitosanitārijas amatpersona vai sertificējošā amatpersona to robežkontroles punktā vai kontrolpunktā parakstījusi ar savu elektronisko parakstu;

                                                               iii)

                                                               uz tā ir uzlabots vai kvalificēts izdevējas kompetentās iestādes elektroniskais zīmogs;

                                                   b)

                                                   dalībvalsts nacionālajā sistēmā – ar nosacījumu, ka VSID atbilst visām šīm prasībām:

                                                               i)

                                                               to ar savu elektronisko parakstu parakstījis par sūtījumu atbildīgais operators;

                                                               ii)

                                                               oficiālais veterinārārsts, oficiālā fitosanitārijas amatpersona vai sertificējošā amatpersona to robežkontroles punktā vai kontrolpunktā parakstījusi ar savu elektronisko parakstu;

                                                               iii)

                                                               tas uz TRACES nosūtīts vēlākais tad, kad par sūtījumu ir pieņemts lēmums, kura pamatā ir oficiālās kontroles, un nosūtījums ir apzīmogots ar uzlabotu vai kvalificētu izdevējas kompetentās iestādes elektronisko zīmogu.”;

                                    e)

                                    iedaļas 42. panta 3. punktu svītro;

                                    f)

                                    iedaļas 45. pantu aizstāj ar šādu:

                                       “45. pants
                                       Atsauces datu saraksti

                                          1.   Katrs TRACES tīkla kontaktpunkts sistēmā TRACES uztur un pastāvīgi atjaunina šādus sarakstus:

                                                      a)

                                                      sarakstu ar pārtikas uzņēmumu objektiem [“uzņēmumiem”], ko tā dalībvalsts kompetentā iestāde apstiprinājusi saskaņā ar Regulas (EK) Nr. 852/2004 6. panta 3. punktu;

                                                      b)

                                                      sarakstu ar objektiem [“uzņēmumiem”], iekārtām un operatoriem [“uzņēmējiem”], kurus tā dalībvalsts kompetentā iestāde apstiprinājusi vai reģistrējusi saskaņā ar Regulas (EK) Nr. 1069/2009 47. pantu.

                                                      c)

                                                      sarakstu ar kontrolpunktiem [“pārbaudes punktiem”], ko tā dalībvalsts kompetentā iestāde apstiprinājusi saskaņā ar Padomes Regulas (EK) Nr. 1255/97 (*2) 3. pantu;

                                                      d)

                                                      sarakstu ar pārvadātājiem, kas veic tālus pārvadājumus un kam kompetentā iestāde ir piešķīrusi atļauju saskaņā ar Padomes Regulas (EK) Nr. 1/2005 (*3) 11. panta 1. punktu;

                                                      e)

                                                      sarakstu ar objektiem, kas iekļauti Regulas (ES) 2016/429 101. panta 1. punkta pirmās daļas b) apakšpunktā minēto apstiprināto objektu reģistrā, ciktāl tie pārvieto turētus sauszemes dzīvniekus un reproduktīvos produktus uz citu dalībvalsti vai no trešās valsts saņem turētus sauszemes dzīvniekus un reproduktīvos produktus;

                                                      f)

                                                      sarakstu ar objektiem, kas iekļauti apstiprināto akvakultūras objektu un slimību kontrolei pakļauto no ūdensdzīvniekiem iegūtas pārtikas objektu reģistrā, kuri minēti attiecīgi Regulas (ES) 2016/429 185. panta 1. punkta b) un c) apakšpunktā, ciktāl tie pārvieto akvakultūras dzīvniekus uz citu dalībvalsti vai saņem akvakultūras dzīvniekus no trešās valsts;

                                                      g)

                                                      sarakstu ar objektiem un operatoriem, kas iekļauti Regulas (ES) 2016/429 101. panta 1. punkta pirmās daļas a) apakšpunktā minētajā reģistrēto objektu un operatoru reģistrā, ciktāl tās pārvieto turētus sauszemes dzīvniekus un reproduktīvos produktus uz citu dalībvalsti vai no trešās valsts saņem turētus sauszemes dzīvniekus un reproduktīvos produktus;

                                                      h)

                                                      sarakstu ar objektiem, kas iekļauti reģistrēto akvakultūras objektu reģistrā, kuri minēti Regulas (ES) 2016/429 185. panta 1. punkta a) apakšpunktā, ciktāl tie pārvieto akvakultūras dzīvniekus uz citu dalībvalsti vai saņem akvakultūras dzīvniekus no trešās valsts;

                                                      i)

                                                      sarakstu ar pārvadātājiem, kuriem kompetentā iestāde ir piešķīrusi atļauju saskaņā ar Regulas (EK) Nr. 1/2005 10. panta 1. punktu;

                                                      j)

                                                      sarakstu ar automobiļu vadītājiem un pavadoņiem, kas pārvadā zirgu dzimtas dzīvniekus vai liellopu, aitu, kazu vai cūku sugas mājdzīvniekus vai mājputnus, kuriem kompetentā iestāde ir piešķīrusi kvalifikācijas sertifikātu saskaņā ar Regulas (EK) Nr. 1/2005 17. panta 2. punktu;

                                                      k)

                                                      sarakstu ar tāliem pārvadājumiem pa autoceļiem izmantojamiem transportlīdzekļiem un lauksaimniecības dzīvnieku kuģiem, kuriem kompetentā iestāde ir piešķīrusi atbilstības sertifikātu saskaņā ar Regulas (EK) Nr. 1/2005 attiecīgi 18. panta 1. punktu un 19. panta 1. punktu;

                                                      l)

                                                      sarakstu ar operatoriem, kas iekļauti to profesionālo operatoru reģistrā, kuri Savienībā ieved augus, augu produktus un citus objektus, kuriem ir vajadzīgs fitosanitārais sertifikāts, kā minēts Regulas (ES) 2016/2031 65. panta 1. punkta pirmās daļas a) apakšpunktā;

                                                      m)

                                                      sarakstu ar karantīnas stacijām un norobežošanas kompleksiem, kas saskaņā ar Regulas (ES) 2016/2031 60. pantu ir izraudzīti tādu darbību veikšanai, kas saistītas ar augiem, augu produktiem un citiem objektiem, kurus Savienības teritorijā ieved no trešām valstīm.

                                          2.   Šā panta 1. punktā minētie kontaktpunkti sistēmā TRACES ievieto informāciju par katru minētajā punktā minēto sarakstu, izmantojot Komisijas sagatavotās sarakstu formāta tehniskās specifikācijas.

                                          3.   Komisija dalībvalstīm palīdz 1. punkta a) līdz f) apakšpunktā minētos sarakstus darīt pieejamus sabiedrībai, publicējot tos savā interneta vietnē vai izmantojot sistēmu TRACES.

                                       (*2)  Padomes Regula (EK) Nr. 1255/97 (1997. gada 25. jūnijs), ar ko nosaka Kopienas kritērijus pārbaudes punktiem, kā arī groza pārvadājuma plānu, kas minēts Direktīvas 91/628/EEK pielikumā (OV L 174, 2.7.1997., 1. lpp.)."

                                       (*3)  Padomes Regula (EK) Nr. 1/2005 (2004. gada 22. decembris) par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 (OV L 3, 5.1.2005., 1. lpp.).”"

            2. pants
            Atcelšana
            Lēmums 97/152/EK tiek atcelts.

            3. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 21. aprīļa, izņemot 1. panta 5. punktu, ko piemēro no 2021. gada 1. decembra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 31, 1.2.2002., 1. lpp.

            (2)  OV L 84, 31.3.2016., 1. lpp.

            (3)  OV L 317, 23.11.2016., 4. lpp.

            (4)  OV L 95, 7.4.2017., 1. lpp.

            (5)  Komisijas Īstenošanas regula (ES) 2019/1715 (2019. gada 30. septembris), ar ko nosaka noteikumus par oficiālo kontroļu informācijas pārvaldības sistēmas un tās sistēmas komponentu darbību (“IMSOC regula”) (OV L 261, 14.10.2019., 37. lpp.).

            (6)  Komisijas Īstenošanas regula (ES) 2020/2002 (2020. gada 7. decembris), ar ko paredz noteikumus par to, kā Eiropas Parlamenta un Padomes Regulu (ES) 2016/429 piemērot attiecībā uz Savienības līmeņa paziņošanu un Savienības līmeņa ziņošanu par sarakstā norādītajām slimībām, attiecībā uz Savienības uzraudzības programmu un izskaušanas programmu iesniegšanas un ziņošanas un statusa “brīvs no slimības” atzīšanas pieteikuma formātiem un procedūrām un attiecībā uz datorizētu informācijas sistēmu (OV L 412, 8.12.2020., 1. lpp.).

            (7)  Eiropas Parlamenta un Padomes Regula (ES) Nr. 910/2014 (2014. gada 23. jūlijs) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ Direktīvu 1999/93/EK (OV L 257, 28.8.2014., 73. lpp.).

            (8)  Komisijas Regula (ES) Nr. 142/2011 (2011. gada 25. februāris), ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (OV L 54, 26.2.2011., 1. lpp.).

            (9)  Eiropas Parlamenta un Padomes Regula (EK) Nr. 852/2004 (2004. gada 29. aprīlis) par pārtikas produktu higiēnu (OV L 139, 30.4.2004., 1. lpp.).

            (10)  Eiropas Parlamenta un Padomes Regula (EK) Nr. 1069/2009 (2009. gada 21. oktobris), ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (OV L 300, 14.11.2009., 1. lpp.).

            (11)  Padomes Regula (EK) Nr. 1255/97 (1997. gada 25. jūnijs), ar ko nosaka Kopienas kritērijus pārbaudes punktiem, kā arī groza pārvadājuma plānu, kas minēts Direktīvas 91/628/EEK pielikumā (OV L 174, 2.7.1997., 1. lpp.).

            (12)  Padomes Regula (EK) Nr. 1/2005 (2004. gada 22. decembris), par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 (OV L 3, 5.1.2005., 1. lpp.).

            (13)  Komisijas Lēmums 97/152/EK (1997. gada 10. februāris) par informāciju, kas ievadāma elektroniskā datnē, par pārsūtāmo dzīvnieku vai dzīvnieku produktu sūtījumiem no trešām valstīm (OV L 59, 28.2.1997., 50. lpp.).

            (14)  Padomes Lēmums 92/438/EEK (1992. gada 13. jūlijs) par veterinārās robežkontroles procedūru datorizāciju (Shift projekts), par Direktīvas 90/675/EEK, 91/496/EEK, 91/628/EEK un Lēmuma 90/424/EEK grozīšanu un Lēmuma 88/192/EEK atcelšanu (OV L 243, 25.8.1992., 27. lpp.).

            (15)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).


title: Komisijas Īstenošanas regula (ES) 2021/548 (2021. gada 29. marts), ar ko attiecina reģistrāciju uz Ķīnas Tautas Republikas izcelsmes optiskās šķiedras kabeļu importu

text:
                  30.3.2021

                  LV

                  Eiropas Savienības Oficiālais Vēstnesis

                  L 109/71

         KOMISIJAS ĪSTENOŠANAS REGULA (ES) 2021/548
         (2021. gada 29. marts),
         ar ko attiecina reģistrāciju uz Ķīnas Tautas Republikas izcelsmes optiskās šķiedras kabeļu importu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 14. panta 5. punktu,
         pēc dalībvalstu informēšanas,
         tā kā:

                     (1)

                     Pēc tam, kad Europacable (“sūdzības iesniedzējs”) to ražotāju vārdā, kuri pārstāv vairāk nekā 25 % no optiskās šķiedras kabeļu kopējā ražošanas apjoma Savienībā, bija iesniedzis sūdzību, Eiropas Komisija (“Komisija”) 2020. gada 24. septembrī publicēja paziņojumu Eiropas Savienības Oficiālajā Vēstnesī (2) (“paziņojums par procedūras sākšanu”), kurā paziņoja par antidempinga procedūras sākšanu attiecībā uz Ķīnas Tautas Republikas (“Ķīna”) izcelsmes optiskās šķiedras kabeļu importu.

               1.   RAŽOJUMS, UZ KURU ATTIECINĀMA REĢISTRĀCIJA

                     (2)

                     Ražojums, uz kuru attiecināma reģistrācija, ir Ķīnas izcelsmes monomodālās optiskās šķiedras kabeļi, kas izgatavoti no vienas vai vairākām atsevišķām šķiedrām aizsargapvalkos, ar elektrības vadītājiem vai bez tiem (“OFC”) (“attiecīgais ražojums”). Nav iekļauti šādi ražojumi: i) kabeļi, kuros katra optiskā šķiedra abos galos ir individuāli aprīkota ar ekspluatācijai gataviem savienotājiem; un ii) zemjūras lietojumam paredzēti kabeļi. Zemjūras lietojumam paredzēti kabeļi ir tādi optiskās šķiedras kabeļi ar vara vai alumīnija vadītāju, kuriem ir plastmasas izolācija un kuros esošās šķiedras ir ietvertas vienā vai vairākos metāla moduļos.

                     (3)

                     Attiecīgo ražojumu pašlaik klasificē ar KN kodu ex 8544 70 00 (Taric kods 8544700010). KN un Taric kodi ir norādīti vienīgi informācijai.

               2.   PIEPRASĪJUMS

                     (4)

                     Sūdzības iesniedzējs 2020. gada 17. decembrī iesniedza reģistrācijas pieprasījumu saskaņā ar pamatregulas 14. panta 5. punktu. Sūdzības iesniedzējs pieprasīja uz attiecīgā ražojuma importu attiecināt reģistrāciju, lai pasākumus pēc tam varētu piemērot ar atpakaļejošu spēku no reģistrēšanas dienas, ar noteikumu, ka ir izpildīti visi pamatregulā izklāstītie nosacījumi.

               3.   REĢISTRĀCIJAS PAMATOJUMS

                     (5)

                     Saskaņā ar sūdzības iesniedzēja sniegto informāciju reģistrēšana bija pamatota, jo bija izpildīti pamatregulas 10. panta 4. punkta nosacījumi. Sūdzības iesniedzējs jo īpaši apgalvoja, ka pēc procedūras sākšanas attiecīgais ražojums Savienībā arvien lielākā apjomā tiek pārdots par dempinga cenām, nodarot būtisku kaitējumu Savienības ražošanas nozarei un samazinot iespējamo galīgo maksājumu koriģējošo ietekmi.

                     (6)

                     Komisija izskatīja pieprasījumu, ņemot vērā pamatregulas 10. panta 4. punktu. Komisija pārbaudīja, vai importētāji bijuši informēti vai tiem vajadzējis būt informētiem par dempingu, tā apmēru un iespējamo vai konstatēto kaitējumu. Turklāt Komisija analizēja, vai importa apjoms turpina ievērojami pieaugt un, ņemot vērā laiku, apjomu un citus apstākļus, vai ir varbūtīgi, ka tas nopietni samazinās piemērojamā galīgā antidempinga maksājuma koriģējošo ietekmi.

               3.1.   Importētāju informētība par dempingu, tā apmēru un iespējamo kaitējumu

                     (7)

                     Komisijas rīcībā ir pietiekami pierādījumi par to, ka attiecīgā ražojuma imports no Ķīnas tiek pārdots par dempinga cenām. Konkrēti, sūdzības iesniedzējs sniedza pierādījumus par dempingu, kas balstīti uz salīdzinājumu starp salikto normālo vērtību, kam pamatā ir ražošanas un pārdošanas izmaksas, kuras atspoguļo neizkropļotas cenas vai atsauces vērtības, kas noteiktas saskaņā ar pamatregulas 2. panta 6.a punkta a) apakšpunktu, un attiecīgā ražojuma eksporta cenu (EXW līmenī), kad to pārdod eksportam uz Savienību. Pamatojoties uz iepriekš minēto, sūdzībā aprēķinātā 123 % dempinga starpība ir ievērojama.

                     (8)

                     Minētā informācija bija ietverta paziņojumā par procedūras sākšanu, un tādēļ Komisija uzskata, ka importētāji bijuši informēti vai tiem vajadzējis būt informētiem par dempingu.

                     (9)

                     Atbildot uz Europacable iesniegto reģistrācijas pieprasījumu, Ķīnas Iekārtu un elektronisko ražojumu importa un eksporta tirdzniecības palāta (“CCCME”) apgalvoja, ka reģistrācijas juridiskās prasības nav izpildītas, jo reģistrācijas pieprasījumā nav ņemta vērā importētāja informētība par dempingu saistībā ar prasību par turpmāku ievērojamu importa pieaugumu. Ieinteresētā persona jo īpaši uzskata, ka importa pieaugums, kura rašanās nav saistīta ar informētību par iespējamiem pasākumiem, nebūtu uzskatāms par atbilstošu juridiskajām prasībām.

                     (10)

                     Attiecībā uz šo apgalvojumu Komisija uzskata, ka abas iepriekš minētās prasības jāizskata šķirti. CCCME savus apgalvojumus tiešām pamato, atsaucoties uz Tiesas konstatējumu (3), kas izdarīts, balstoties uz 10. panta 4. punkta d) apakšpunkta, nevis 10. panta 4. punkta c) apakšpunkta interpretāciju, un tādējādi ir runa par nodalāmu (un kumulatīvu) prasību (4). CCCME atstāstīja šos secinājumus ne visā pilnībā un ārpus konteksta. Vienkārši izlasot visu punktu, kļūst skaidrs, ka konstatējumam nav nozīmes informētības jēdziena interpretēšanā. Minētās lietas konstatējumi faktiski apstiprina Komisijas nostāju, kad tā norāda, ka tieši, pateicoties paziņojuma par izmeklēšanas sākšanu publicēšanai, importētāji zināja par iespēju, ka maksājumus vēlāk varētu piemērot ar atpakaļejošu spēku. No tā izriet, ka importētāji bijuši informēti (vai tiem vajadzējis būt) informētiem arī par dempingu.

                     (11)

                     Attiecībā uz importētāju informētību par dempingu Komisija uzskata: pēc izmeklēšanas sākšanas un visas vajadzīgās informācijas sniegšanas ieinteresētajām personām importētājiem vajadzētu būt informētiem par dempingu. Paziņojums par procedūras sākšanu ir publicēts Eiropas Savienības Oficiālajā Vēstnesī un ir pieejams visām ieinteresētajām personām, to skaitā importētājiem. Turklāt importētājiem kā izmeklēšanā ieinteresētajām personām ir piekļuve sūdzības nekonfidenciālai versijai. Komisija tādējādi uzskatīja, ka importētāji minētajā laikā bijuši informēti vai tiem vajadzējis būt informētiem par iespējamo dempinga praksi, tās apmēru un iespējamo kaitējumu.

                     (12)

                     Attiecībā uz importa pieaugumu 19. un 20. apsvērumā aprakstītā analīze liecina, ka pēc šīs izmeklēšanas sākšanas imports tiešām ievērojami pieauga un ka, ņemot vērā laiku, kas vajadzīgs no pasūtījuma līdz piegādei, šī tendence neparādījās uzreiz, bet gan vairāk nekā mēnesi pēc izmeklēšanas sākšanas. Tas liecina, ka tālāk aprakstītais turpmākais pieaugums radies pēc importētāju apzinātiem lēmumiem, kas pieņemti, zinot, ka notiek izmeklēšana un ka attiecīgajam ražojumam var noteikt maksājumus.

                     (13)

                     Tādējādi Komisija secina, ka pirmais reģistrācijas kritērijs ir izpildīts.

               3.2.   Turpmāks ievērojams importa pieaugums

                     (14)

                     Sūdzības iesniedzējs importa reģistrācijas pieprasījumā norādījis uz turpmāku ievērojamu importa pieaugumu. Šajā nolūkā sūdzības iesniedzējs izmantojis Ķīnas muitas statistiku, kas liecina, ka periodā no 2020. gada janvāra līdz oktobrim Ķīnas optiskās šķiedras kabeļu ražotāji uz Savienību eksportējuši par +9,5 % lielāku apjomu Ķīnas ražojuma ar kodu 8544.70.00 (5) salīdzinājumā ar to pašu periodu 2019. gadā.

                     (15)

                        CCCME apstrīdēja sūdzības iesniedzēja minētos skaitļus, argumentējot, ka Ķīnas eksporta statistika nav ticama un ka Eurostat dati neuzrāda importa pieaugumu.

                     (16)

                     Komisija veica pati savu novērtējumu, pamatojoties uz pilnīgiem un atjauninātiem datiem, kas pieejami datubāzē Surveillance, neņemot vērā Ķīnas eksporta statistiku.

                     (17)

                     Komisija importa līmeni laikā no pirmā pilnā mēneša pēc izmeklēšanas sākšanas (2020. gada oktobris) līdz pēdējam pieejamajam pilnajam mēnesim (2021. gada janvāris) salīdzināja ar attiecīgajiem importa apjomiem tādā pašā periodā iepriekšējā gadā (2019. gada oktobris–2020. gada janvāris).

                     (18)

                     Pirms šīs izmeklēšanas sākšanas attiecīgajam ražojumam nebija īpaša Taric koda. Komisija aprēķināja attiecīgā ražojuma (deklarēts ar Taric kodu 8544700010) importa īpatsvaru periodā no 2020. gada oktobra līdz 2021. gada janvārim (32,85 %). Šis īpatsvars atbilda arī sūdzībā norādītajam un tika uzskatīts par adekvātu periodam no 2019. gada oktobra līdz 2020. gada janvārim. Šādu pieeju uzskatīja par konservatīvu, jo par pārējiem ražojumiem, uz kuriem attiecas KN kods 8544 70 00, nenotiek izmeklēšana un Komisija nekonstatēja iemeslu šādam importa pieaugumam. Importam no Ķīnas bija šāda dinamika.

                                 Periods pēc procedūras sākšanas

                                 Imports ES 27 (kg – pilns KN kods)

                                 Imports ES 27 (kg – attiecīgais ražojums)

                                 Periods pirms procedūras sākšanas

                                 Imports ES 27 (kg – pilns KN kods)

                                 Imports ES 27 (kg – aplēse par attiecīgo ražojumu)

                                 Pieaugums % (pēc procedūras sākšanas / pirms procedūras sākšanas)

                                    2020. g. okt.

                                 2 302 136

                                 744 914

                                    2019. g. okt.

                                 2 482 783

                                 815 622

                                 – 8,7

                                    2020. g. nov.

                                 2 035 304

                                 527 452

                                    2019. g. nov.

                                 1 871 467

                                 614 798

                                 – 14,2

                                    2020. g. dec.

                                 2 519 501

                                 745 918

                                    2019. g. dec.

                                 1 421 222

                                 466 888

                                 59,8

                                    2021. g. janv.

                                 3 615 579

                                 1 422 058

                                    2020. g. janv.

                                 2 439 294

                                 801 336

                                 77,5

                                    Kopā

                                 10 472 519

                                 3 440 342

                                 8 214 766

                                 2 698 645

                                 27,5

                                    Avots: ES muitas uzraudzības dati.

                     (19)

                     Komisija arī salīdzināja vidējo mēneša importu izmeklēšanas periodā (2019. gada jūlijs–2020. gada jūnijs) ar vidējo mēneša importu četros mēnešos pēc procedūras sākšanas (2020. gada oktobris–2021. gada janvāris). Salīdzinājums, kā redzams nākamajā tabulā, uzrādīja pieaugumu par 15,05 %.

                                 Pilns KN kods

                                 Attiecīgais ražojums

                                 Pieaugums % pēc procedūras sākšanas

                                 Vidēji mēnesī pēc procedūras sākšanas

                                 Vidēji mēnesī (2019. gada jūlijs–2020. gada jūnijs)

                                 Vidēji mēnesī pēc procedūras sākšanas

                                 Vidēji mēnesī (2019. gada jūlijs–2020. gada jūnijs)

                                 2 618 130

                                 2 275 551

                                 860 086

                                 747 544

                                 15,05

                                    Avots: ES muitas uzraudzības dati.

                     (20)

                     Komisija iepriekš minēto informāciju salīdzināja ar citiem pieejamiem informācijas avotiem, to skaitā ar atlases veidlapām un ražotāju eksportētāju atbildēm uz anketas jautājumiem, kā arī Eurostat datiem, kas liecināja, ka iepriekš minētie importa apjomi, par kuriem dati iegūti no ES muitas uzraudzības datubāzes, varētu būt novērtēti kā pārāk zemi. Komisija izmeklēs, kā radušās šādas atšķirības, ieskaitot dažādu mērvienību konversijas koeficientu. Komisija uzskatīja, ka šis punkts neliek apšaubīt faktu, ka iepriekš minētie importa apjomi pašreizējā analīzē būtu jāuzskata par ticamiem. Turklāt importa apjomu iespējamā pārāk zemā novērtējuma korekcija varētu tikai pastiprināt šajā regulā izdarītos secinājumus.

                     (21)

                     Tāpēc Komisija konstatēja, ka vidējais pieaugums 27,5 % apmērā turpmākajos mēnešos pēc izmeklēšanas sākšanas bijis ievērojams importa pieaugums pamatregulas 10. panta 4. punkta nozīmē. Tāpat tika konstatēts, ka pieaugums par 15,05 %, pamatojoties uz mēneša vidējo rādītāju četros mēnešos pēc procedūras sākšanas salīdzinājumā ar mēneša vidējo importa apjomu IP laikā, arī bijis ievērojams.

                     (22)

                     Tādējādi Komisija secina, ka ir izpildīts arī otrais reģistrācijas kritērijs.

               3.3.   Maksājuma koriģējošās ietekmes mazināšana

                     (23)

                     Komisijas rīcībā ir pietiekami pierādījumi, ka turpmāks importa pieaugums no Ķīnas par aizvien zemākām cenām radītu papildu kaitējumu.

                     (24)

                     Kā minēts 13.–18. apsvērumā, ir pietiekami pierādījumi par attiecīgā ražojuma importa ievērojamu pieaugumu. Tas varētu nopietni samazināt piemērojamo maksājumu koriģējošo ietekmi. Ir tiešām pamatoti uzskatīt, ka attiecīgā ražojuma imports var vēl vairāk palielināt tirgus daļu, pirms tiek pieņemti pagaidu pasākumi, ja tādus pieņems, jo tas notiktu vēlākais kaut kad 2021. gada maija otrajā pusē.

                     (25)

                     Ir taisnība, ka Ķīnas ražotājiem eksportētājiem ES tirgus ir pievilcīgs kā liels OFC tirgus, kurā nav ieviesti tirdzniecības aizsardzības pasākumi – atšķirībā no citiem tirgiem, piemēram, Amerikas Savienotajām Valstīm (kur piemēro 25 % maksājumu (6)). Minēto faktu vēl vairāk pastiprina ievērojamais Ķīnas jaudas pārpalikums šim ražojumam, kas, pamatojoties uz sūdzības iesniedzēju sniegto specializēto informāciju par tirgu, tiek lēsts divreiz lielāks par visa ES tirgus rādītāju. Izšķirīga nozīme ir arī laikam, jo 2021. gada janvārī sākās liels konkurss par daudzgadu līgumu par attiecīgā ražojuma piegādi, kas atbilst Francijas patēriņa ievērojamai daļai.

                     (26)

                     Turklāt, ņemot vērā to, ka Savienības ražošanas nozarei ir augstas nemainīgās izmaksas, ir skaidrs, ka tirgus daļas un ražošanas apjoma samazināšanās izraisīs rentabilitātes samazināšanos periodā no procedūras sākšanas līdz iespējamai pasākumu noteikšanai.

                     (27)

                     Turklāt attiecīgā ražojuma importa cenas periodā no 2020. gada oktobra līdz 2021. gada janvārim ir zemas. Datubāzē Surveillance 2 redzams, ka Ķīnas importa vidējā vērtība par kg ražojuma ar KN kodu 8544 70 00 no 2020. gada oktobra līdz 2021. gada janvārim bijusi par aptuveni 24 % zemāka nekā 2019. gada oktobrī–2020. gada janvārī. Tas atspoguļo attiecīgā ražojuma vidējās cenas, jo attiecīgā ražojuma importa īpatsvars abos periodos ir salīdzināms (ES muitas uzraudzības dati par periodu no 2020. gada oktobra līdz 2021. gada janvārim rāda, ka attiecīgais ražojums veido aptuveni 33 % no ražojumu ar KN kodu 8544 70 00 kopējā importa, kas sakrīt ar sūdzībā minēto īpatsvaru). Iepriekš minētais apstiprina sūdzībā aprakstīto Ķīnas ražotāju eksportētāju cenu noteikšanas praksi.

                     (28)

                     Turpmākais ievērojamais importa pieaugums, kas novērots pēc procedūras sākšanas (jo īpaši decembrī un janvārī), ko veicinājis pašreizējais jaudas pārpalikums Ķīnā un pastiprinājis ES tirgus pievilcīgums, visticamāk, nopietni samazina pasākumu koriģējošo ietekmi, it īpaši ņemot vērā koncentrēto iedarbību īsā laika posmā, konkrētu konkursu izšķirīgo laiku un konstatēto zemo cenu ietekmi. Lietā nav informācijas par citiem apstākļiem, kas atspēkotu šo novērtējumu.

                     (29)

                     Tādējādi Komisija secina, ka ir izpildīts arī trešais reģistrācijas kritērijs.

               3.4.   Secinājums

                     (30)

                     Pamatojoties uz iepriekš minēto, Komisija ir secinājusi, ka ir sniegti pietiekami pierādījumi, lai saskaņā ar pamatregulas 14. panta 5. punktu noteiktu, ka attiecīgā ražojuma imports ir jāreģistrē.

               4.   PROCEDŪRA

                     (31)

                     Visas ieinteresētās personas ir aicinātas rakstiski izteikt savu viedokli un sniegt pierādījumus, kas to pamato. Turklāt Komisija var uzklausīt ieinteresētās personas, ja tās to rakstiski pieprasa un norāda konkrētus iemeslus, kāpēc tās būtu jāuzklausa.

               5.   REĢISTRĒŠANA

                     (32)

                     Atbilstīgi pamatregulas 14. panta 5. punktam attiecīgā ražojuma imports būtu jāreģistrē, lai nodrošinātu, ka gadījumā, ja izmeklēšanā tiktu gūti konstatējumi, kuru dēļ tiktu noteikti antidempinga maksājumi, šos maksājumus saskaņā ar spēkā esošajiem tiesību aktiem reģistrētajam importam varētu piemērot ar atpakaļejošu spēku, ja izpildīti vajadzīgie nosacījumi.

                     (33)

                     Visi iespējamie maksājumi ir atkarīgi no antidempinga izmeklēšanas konstatējumiem.

                     (34)

                     Sūdzībā, kurā ietverts pieprasījums sākt antidempinga izmeklēšanu, lēstā vidējā dempinga starpība attiecīgajam ražojumam ir 123 %, bet vidējais kaitējuma novēršanas līmenis – 43 %. Pamatojoties uz iepriekš minēto, nākotnes iespējamo saistību summu var aplēst sūdzībā minētajā kaitējuma novēršanas līmenī, t. i., līdz 43 % ad valorem no attiecīgā ražojuma CIF importa vērtības.

                     (35)

                     Ņemot vērā to, ka ir grūti salīdzināt apjomus dažādās mērvienībās, kā minēts iepriekš (20) apsvērumā, Komisija uzskata, ka ir lietderīgi uzraudzības nolūkā iegūt importa datus, ieskaitot informāciju par kabeļu garumu kilometros. Tāpēc muitas dienestiem ir uzdots tos ievākt.

               6.   PERSONAS DATU APSTRĀDE

                     (36)

                     Šajā izmeklēšanā iegūtos personas datus apstrādās saskaņā ar Eiropas Parlamenta un Padomes Regulu (ES) 2018/1725 (7),

               IR PIEŅĒMUSI ŠO REGULU.

            1. pants

               1.   Ar šo muitas dienestiem saskaņā ar Regulas (ES) 2016/1036 14. panta 5. punktu tiek uzdots veikt vajadzīgos pasākumus, lai reģistrētu Ķīnas Tautas Republikas izcelsmes monomodālās optiskās šķiedras kabeļu, kas izgatavoti no vienas vai vairākām atsevišķām šķiedrām aizsargapvalkos, ar elektrības vadītājiem vai bez tiem, kurus pašlaik klasificē ar KN kodu ex 8544 70 00 (Taric kods 8544700010), importu. Nav iekļauti šādi ražojumi:

                           i)

                           kabeļi, kuros katra optiskā šķiedra abos galos ir individuāli aprīkota ar ekspluatācijai gataviem savienotājiem; un

                           ii)

                           zemjūras lietojumam paredzēti kabeļi. Zemjūras lietojumam paredzēti kabeļi ir tādi optiskās šķiedras kabeļi ar vara vai alumīnija vadītāju, kuriem ir plastmasas izolācija un kuros esošās šķiedras ir ietvertas vienā vai vairākos metāla moduļos.

               2.   Reģistrēšanu beidz deviņus mēnešus pēc šīs regulas spēkā stāšanās dienas.

               3.   Visas ieinteresētās personas ir aicinātas 21 dienu laikā no šīs regulas publicēšanas dienas rakstiski paziņot savu viedokli, sniegt pierādījumus, kas to pamato, vai pieprasīt uzklausīšanu.

            2. pants
            Muitas deklarācijā norāda 1. panta 1. punktā aprakstītā ražojuma garumu kilometros, ja šī norāde ir saderīga ar Padomes Regulas (EEK) Nr. 2658/87 (8) I pielikumu.

            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 176, 30.6.2016., 21. lpp.

            (2)  OV C 316, 24.9.2020., 10. lpp.

            (3)  Vispārējās tiesas 2019. gada 8. maija spriedums (otrā palāta) Stemcor London Ltd un Samac Steel Supplies Ltd/Eiropas Komisija, lieta T-749/16, 74. punkts.

            (4)  Turpat, 46. punkts.

            (5)  Minētie dati attiecas uz eksportu uz ES 27.

            (6)  Sk.: https://hts.usitc.gov/view/China%20Tariffs?release=2020HTSARev16

            (7)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

            (8)  Padomes Regulas (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.) I pielikums “Kombinētā nomenklatūra”.


title: Komisijas Īstenošanas regula (ES) 2021/549 (2021. gada 29. marts), ar ko 319. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  30.3.2021

                  LV

                  Eiropas Savienības Oficiālais Vēstnesis

                  L 109/77

         KOMISIJAS ĪSTENOŠANAS REGULA (ES) 2021/549
         (2021. gada 29. marts),
         ar ko 319. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 881/2002 (2002. gada 27. maijs), ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 5. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2021. gada 23. martā nolēma grozīt astoņus ierakstus to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tāpēc Regulas (EK) Nr. 881/2002 I pielikums būtu attiecīgi jāgroza,

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 29. martā

                  Komisijas

                  un tās priekšsēdētājas vārdā –

                  Finanšu stabilitātes, finanšu pakalpojumu un kapitāla tirgu savienības ģenerāldirektorāta ģenerāldirektors

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikuma sadaļā “Fiziskās personas” personas identifikācijas datus groza šādos ierakstos:

                        1)

                           “Khalifa Muhammad Turki Al-Subaiy (alias: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy, e) Abu Mohammed al-Qatari, f) Katrina). Dzimšanas datums: 1.1.1965. Dzimšanas vieta: Doha, Katara. Valstspiederība: Kataras. Pases Nr.: 00685868 (izdota Dohā 5.2.2006. un derīga līdz 4.2.2011.). Personas apliecības numurs: 26563400140 (Katara). Adrese: Doha, Katara. Cita informācija: mātes vārds ir Hamdah Ahmad Haidoos. Regulas 2.a panta 4. punkta b) apakšpunktā minētais paziņošanas datums: 10.10.2008.”

                        aizstāj ar šādu:
                        “Khalifa Muhammad Turki
                           Al-Subaiy (oriģinālrakstībā: خليفة محمد تركي السبيعي) (labas kvalitātes alias: a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suaiy; zemas kvalitātes alias: a) Abu Mohammed al-Qatari; b) Katrina). Dzimšanas datums: 1.1.1965. Dzimšanas vieta: Doha, Katara. Valstspiederība: Kataras. Pases Nr.: a) 1353275 (Kataras pases numurs, derīga līdz 12.6.2022.); b) 00685868 (Kataras pases numurs, izdota Dohā 5.2.2006, derīguma termiņš beidzies 4.2.2011.). Valsts identifikācijas Nr.: 26563400140 (Kataras identifikācijas numurs). Adrese: Al-Waab, Katara. Cita informācija: mātes vārds ir Hamdah Ahmad Haidoos. Regulas 7.d panta 2. punkta i) apakšpunktā minētais paziņošanas datums: 10.10.2008.”;

                        2)

                           “Hamid Hamad Hamid
                              al-'Ali. Dzimšanas datums: 1960. gada 17. novembris. Dzimšanas vieta: a) Kuveita, b) Katara. Valstspiederība: Kuveitas. Pases Nr.: a) 001714467 (Kuveitas pase), b) 101505554 (Kuveitas pase). Regulas 2.a panta 4. punkta b) apakšpunktā minētais paziņošanas datums: 15.8.2014.”

                        aizstāj ar šādu:
                        “Hamid Hamad Hamid
                           al-'Ali. Dzimšanas datums: 17.11.1960. Dzimšanas vieta: Kuveita. Valstspiederība: Kuveitas. Pases Nr.: a) 001714467 (Kuveitas pases numurs); b) 101505554 (Kuveitas pases numurs). Regulas 7.d panta 2. punkta i) apakšpunktā minētais paziņošanas datums: 15.8.2014.”;

                        3)

                           “Abd Al-Rahman Bin 'Umayr Al-Nu'Aymi (alias a) Abd al-Rahman bin 'Amir al-Na'imi; b) 'Abd al-Rahman al-Nu'aimi; c) 'Abd al-Rahman bin 'Amir al-Nu'imi; d) 'Abd al-Rahman bin 'Amir al-Nu'aymi; e) 'Abdallah Muhammad al-Nu'aymi; f) 'Abd al-Rahman al-Nua'ymi; g) A. Rahman al-Naimi; h) Abdelrahman Imer al Jaber al Naimeh; i) A. Rahman Omair J Alnaimi; j) Abdulrahman Omair al Neaimi). Dzimšanas datums: 1954. gads. Dzimšanas vieta: Doha, Katara. Valstspiederība: Kataras. Pases Nr.: 00868774 (Kataras pase, derīga līdz 27.4.2014.). Valsts identifikācijas Nr.: 25463401784 (Kataras ID karte, derīga līdz 6.12.2019.). Regulas 7.d panta 2. punkta i) apakšpunktā minētais paziņošanas datums: 23.9.2014.”

                        aizstāj ar šādu:
                        “'Abd Al-Rahman Bin 'Umayr Al-Nu'Aymi (labas kvailtātes alias: a) Abd al-Rahman bin 'Amir al-Na'imi; b) 'Abd al-Rahman al-Nu'aimi; c) 'Abd al-Rahman bin 'Amir al-Nu'imi; d) 'Abd al-Rahman bin 'Amir al-Nu'aymi; e) 'Abdallah Muhammad al-Nu'aymi; f) 'Abd al-Rahman al-Nua'ymi; g) A. Rahman al-Naimi; h) Abdelrahman Imer al Jaber al Naimeh; i) A. Rahman Omair J Alnaimi; j) Abdulrahman Omair al Neaimi). Dzimšanas datums: 1954. gads. Dzimšanas vieta: Doha, Katara. Valstspiederība: Kataras. Pases Nr.: a) 01461558 (Kataras pases numurs, derīga līdz 20.1.2024.); b) 00868774 (Kataras pases numurs, derīguma termiņš beidzies 27.4.2014.). Valsts identifikācijas Nr.: a) 25463400086 (Kataras identifikācijas numurs); b) 25463401784 (Kataras identifikācijas numurs, derīguma termiņš beidzies 6.12.2019.). Adrese: Al-Waab, Katara. Regulas 7.d panta 2. punkta i) apakšpunktā minētais paziņošanas datums: 23.9.2014.”;

                        4)

                           “Ashraf Muhammad Yusuf
                              'Uthman 'Abd Al-Salam (alias a) Ashraf Muhammad Yusif 'Uthman 'Abd-al-Salam; b) Ashraf Muhammad Yusuf 'Abd-al-Salam; c) Ashraf Muhammad Yusif 'Abd al-Salam; d) Khattab; e) Ibn al-Khattab). Dzimšanas datums: 1984. gads. Dzimšanas vieta: Irāka. Valstspiederība: Jordānijas. Pase Nr.: a) K048787 (Jordānijā izdota pase); b) 486298 (Jordānijā izdota pase). Valsts identifikācijas Nr.: 28440000526 (Kataras valstspiederīgā identitātes numurs). Adrese: Sīrijas Arābu Republika (atrašanās vieta 2014. gada decembrī). Regulas 2.a panta 4. punkta b) apakšpunktā minētais paziņošanas datums: 23.1.2015.”

                        aizstāj ar šādu:
                        “Ashraf Muhammad Yusuf
                           'Uthman 'Abd Al-Salam (oriģinālrakstībā: اشرف محمد يوسف عثمان عبد السلام) (labas kvalitātes alias: a) Ashraf Muhammad Yusif 'Uthman 'Abd-al-Salam; b) Ashraf Muhammad Yusuf 'Abd-al-Salam; c) Ashraf Muhammad Yusif 'Abd al-Salam; zemas kvalitātes alias: a) Khattab; b) Ibn al-Khattab). Dzimšanas datums: 1984. gads. Dzimšanas vieta: Irāka. Valstspiederība: Jordānijas. Pases Nr.: a) K048787 (Jordānijas pases numurs); b) 486298 (Jordānijas pases numurs). Adrese: Sīrijas Arābu Republika (atrašanās vieta 2014. gada decembrī). Regulas 7.d panta 2. punkta i) apakšpunktā minētais paziņošanas datums: 23.1.2015.”;

                        5)

                           “Ibrahim 'Isa Hajji Muhammad
                              Al-Bakr (alias a) Ibrahim 'Issa Haji Muhammad al-Bakar; b) Ibrahim 'Isa Haji al-Bakr; c) Ibrahim Issa Hijji Mohd Albaker; d) Ibrahim Issa Hijji Muhammad al-Baker; e) Ibrahim 'Issa al-Bakar; f) Ibrahim al-Bakr; g) Abu-Khalil). Dzimšanas datums: 12.7.1977. Dzimšanas vieta: Katara. Valstspiederība: Kataras. Pase Nr.: 01016646 (Katarā izdota pase). Regulas 2.a panta 4. punkta b) apakšpunktā minētais paziņošanas datums: 23.1.2015.”

                        aizstāj ar šādu:
                        “Ibrahim 'Isa Hajji Muhammad
                           Al-Bakr (oriģinālrakstībā: ابراهیم عیسی حاجي محمد البکر) (labas kvalitātes alias: a) Ibrahim 'Issa Haji Muhammad al-Bakar; b) Ibrahim 'Isa Haji al-Bakr; c) Ibrahim Issa Hijji Mohd Albaker; d) Ibrahim Issa Hijji Muhammad al-Baker; e) Ibrahim 'Issa al-Bakar; f) Ibrahim al-Bakr; zemas kvalitātes alias: Abu-Khalil). Dzimšanas datums: 12.7.1977. Dzimšanas vieta: Katara. Valstspiederība: Kataras. Pases Nr.: 01016646 (Kataras pase, derīga līdz 11.1.2017.). Valsts identifikācijas Nr.: 27763401255 (Kataras identifikācijas numurs). Regulas 7.d panta 2. punkta i) apakšpunktā minētais paziņošanas datums: 23.1.2015.”;

                        6)

                           “'Abd Al-Malik Muhammad Yusuf
                              'Uthman 'Abd Al-Salam (alias a) 'Abd al-Malik Muhammad Yusif 'Abd-al-Salam; b) 'Umar al-Qatari; c) 'Umar al-Tayyar). Dzimšanas datums: 13.7.1989. Valstspiederība: Jordānijas. Pase Nr.: K475336 (Jordānijas pase, izdota 31.8.2009., kuras termiņš beidzies 30.8.2014.). Valsts identifikācijas Nr.: 28940000602 (Kataras valstspiederīgā identitātes numurs). Regulas 2.a panta 4. punkta b) apakšpunktā minētais paziņošanas datums: 23.1.2015.”

                        aizstāj ar šādu:
                        “'Abd Al-Malik Muhammad Yusuf
                           'Uthman 'Abd Al-Salam (oriģinālrakstībā: عبدالملك محمد يوسف عثمان عبد السلام) (labas kvalitātes alias: a) 'Abd al-Malik Muhammad Yusif 'Abd-al-Salam; zemas kvalitātes alias: a) 'Umar al-Qatari; b) 'Umar al-Tayyar). Dzimšanas datums: 13.7.1989. Valstspiederība: Jordānijas. Pases Nr.: K475336 (Jordānijas pases numurs, izdota 31.8.2009., derīguma termiņš beidzies 30.8.2014.). Regulas 7.d panta 2. punkta i) apakšpunktā minētais paziņošanas datums: 23.1.2015.”;

                        7)

                           “'Abd Al-Latif Bin Abdallah Salih Muhammad Al-Kawari (alias a) Abd-al-Latif Abdallah Salih al-Kawari, b) Abd-al-Latif Abdallah Salih al-Kuwari, c) Abd-al-Latif Abdallah al-Kawwari, d) Abd-al-Latif Abdallah al-Kawari, e) Abu Ali al-Kawari). Dzimšanas datums 28.9.1973. Valstspiederība: Kataras. Pases Nr.: a) Kataras pases Nr. 01020802, b) Kataras pases Nr. 00754833, izdota 20.5.2007., c) Kataras pases Nr. 00490327, 28.7.2001. Valsts identifikācijas Nr.: Kataras personas apliecības numurs: 27363400684. Adrese: Al-Laqtah, Katara. Regulas 2.a panta 4. punkta b) apakšpunktā minētais paziņošanas datums: 21.9.2015.”

                        aizstāj ar šādu:
                        “Abd Al-Latif Bin Abdallah Salih Muhammad Al-Kawari (oriģinālrakstībā: عبداللطیف بن عبدلله صالح محمد الكواري) (labas kvalitātes alias: a) Abd-al-Latif Abdallah Salih al-Kawari; b) Abd-al-Latif Abdallah Salih al-Kuwari; c) Abd-al-Latif Abdallah al-Kawwari; d) Abd-al-Latif Abdallah al-Kawari, e) Abu Ali al-Kawari). Dzimšanas datums 28.9.1973. Valstspiederība: Kataras. Pases Nr.: a) 01020802 (Kataras pases numurs); b) 00754833 (Kataras pases numurs, izdota 20.5.2007.); c) 00490327 (Kataras pases numurs, izdota 28.7.2001.); d) 01538029 (Kataras pases numurs, derīga līdz 14.3.2025.). Valsts identifikācijas Nr.: 27363400684 (Kataras identifikācijas numurs). Adrese: Al Kharaitiyat, Katara. Regulas 7.d panta 2. punkta i) apakšpunktā minētais paziņošanas datums: 21.9.2015.”;

                        8)

                           “'Sa'd Bin Sa'd Muhammad Shariyan Al-Ka'bi (alias a) Sa'd bin Sa'd Muhammad Shiryan al-Ka'bi; b) Sa'd Sa'd Muhammad Shiryan al-Ka'bi; c) Sa'd al-Sharyan al-Ka'bi; d) Abu Haza'; e) Abu Hazza'; f) Umar al-Afghani; g) Abu Sa'd; h) Abu Suad. Dzimšanas datums: 15.2.1972. Valstspiederība: Kataras. Pases Nr.: Kataras pases Nr. 00966737. Regulas 2.a panta 4. punkta b) apakšpunktā minētais paziņošanas datums: 21.9.2015.”

                        aizstāj ar šādu:
                        “'Sa'd Bin Sa'd Muhammad Shariyan Al-Ka'bi (oriģinālrakstībā: سعد بن سعد محمد شریان الكعبي) (labas kvalitātes alias: a) Sa'd bin Sa'd Muhammad Shiryan al-Ka'bi; b) Sa'd Sa'd Muhammad Shiryan al-Ka'bi; c) Sa'd al-Sharyan al-Ka'bi; zemas kvalitātes alias: a) Abu Haza'; b) Abu Hazza'; c) Umar al-Afghani; d) Abu Sa'd; e) Abu Suad). Dzimšanas datums: 15.2.1972. Valstspiederība: Kataras. Pases Nr.: 00966737 (Kataras pases numurs, derīguma termiņš beidzies 16.2.2016.). Valsts identifikācijas Nr.: 27263401275 (Kataras identifikācijas numurs). Adrese: Umm Salal, Katara. Regulas 7.d panta 2. punkta i) apakšpunktā minētais paziņošanas datums: 21.9.2015.”


title: Komisijas Īstenošanas regula (ES) 2021/550 (2021. gada 26. marts), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Radicchio Rosso di Treviso” (AĢIN))

text:
                  31.3.2021

                  LV

                  Eiropas Savienības Oficiālais Vēstnesis

                  L 111/1

         KOMISIJAS ĪSTENOŠANAS REGULA (ES) 2021/550
         (2021. gada 26. marts),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Radicchio Rosso di Treviso” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Radicchio Rosso di Treviso”, kas reģistrēta saskaņā ar Komisijas Regulu (EK) Nr. 1263/96 (2), kurā grozījumi izdarīti ar Komisijas Regulu (EK) Nr. 784/2008 (3).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (4).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Radicchio Rosso di Treviso” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 26. martā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 1263/96 (1996. gada 1. jūlijs), ar ko papildina pielikumu Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Regulas (EEK) Nr. 2081/92 17. pantā (OV L 163, 2.7.1996., 19. lpp.).

            (3)  Komisijas Regula (EK) Nr. 784/2008 (2008. gada 5. augusts), ar ko apstiprina grozījumus, kuri nav maznozīmīgi, tāda nosaukuma specifikācijā, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Radicchio Rosso di Treviso (AĢIN)) (OV L 209, 6.8.2008., 7. lpp.).

            (4)  OV C 418, 3.12.2020., 9. lpp.